ΟΜΗΡΙΚΗ ΕΠΟΧΗ (ΕΝΟΤΗΤΑ 2.1)

ΑΣΚΗΣΕΙΣ ΓΙΑ ΤΗΝ ΤΑΞΗ

*1. Να επιλέξετε και να γράψετε τη σωστή απάντηση (μία) για κάθε ομάδα από τις ακόλουθες ερωτήσεις:*

1. Οι Έλληνες εγκαταστάθηκαν στα παράλια της Μικράς Ασίας με:

α.τον πρώτο ελληνικό αποικισμό

β.τον δεύτερο ελληνικό αποικισμό

γ. την ίδρυση της Α΄ Αθηναϊκής συμμαχίας

δ. τις επιτυχημένες εκστρατείες του Κίμωνα κατά των Περσών

2.Κατά τα ομηρικά χρόνια η κοινωνική τάξη του πλήθους ήταν:

α. οι δούλοι

β. εκείνοι που η εργασία τους προϋπέθετε κάποια εξειδίκευση και ικανοποιούσαν τις ανάγκες μιας ευρύτερη περιοχής

γ. εκείνοι που διαβιούσαν στο πλαίσιο του οίκου, χωρίς άμεσους συγγενικούς δεσμούς με τους ευγενείς

δ. τα μέλη του οίκου που συνδέονταν με συγγενικούς δεσμούς

**2.Να χαρακτηρίσετε τις προτάσεις που ακολουθούν, γράφοντας στο τετράδιό σας τον αριθμό που αντιστοιχεί στην κάθε πληροφορία και δίπλα του τη λέξη Σωστό, αν η πληροφορία είναι σωστή, ή τη λέξη Λάθος, αν ηπληροφορία είναι λανθασμένη:**

1.Η ομηρική εποχή έχει χαρακτηριστεί και ως ελληνικός μεσαίωνας.

2.*Αιολίς ονομάστηκε η περιοχή του βορειανατολικού Αιγαίου στην οποία εγκαταστάθηκαν ελληνικά φύλα από τη βορειανατολική Πελοπόννησο*

**Ερώτηση ανάπτυξης**

**1.α.**Να εξηγήσετε το περιεχόμενο των ακόλουθων ιστορικών όρων: *Πανιώνιο, πλήθος (ομηρικού οίκου)*